חיים טולידאנו (מהרח"ט)

רבי חיים טולידאנו (מכונה מהרח"ט; סביב ה'תמ"ז, 1687 - ה'תק"י, 1750), היה פוסק הלכה, אב בית דין ורבה של מקנס במאה השמונה עשרה. מחבר השו"ת "חק ומשפט".

 קורותיו 
נולד במקנס לרבי משה טולידאנו, בן למשפחת טולידאנו שמקורה בטולדו שבספרד.לאחר גירוש ספרד, התיישבו אבות המשפחה בפאס, ומשם היגרו למקנס והיו לראשוני הרבנים שהתיישבו בעיר וייסדו שם ישיבה. למד אצל רבי חביב טולידאנו רבה של מקנס (עד שנת תע"ו). בשנת תפ"ג, סמוך לפטירת אב בית הדין, דודו מצד אימו הרב משה טולידאנו, התמנה לדיין לצד הדיינים: היעב"ץ, המשבי"ר ורבי משה אדהאן. לאחר פטירת רבי משה אדהאן בשנת תצ"ז, החל לכהן כאב בית הדין ורבה של מקנס עד לפטירתו. מתלמידיו נמנים רבי משה טולידאנו בעל 'מלאכת הקודש', ורבי משה טולידאנו בן המהרי"ט.

נפטר במגפה בשנת ה'תק"י. לאחר פטירתו, החליפו אחיו רבי יעקב טולידאנו (מהרי"ט) כאב בית הדין ורבה של מקנס. 

מבניו ידועים רבי יצחק טולידאנו ורבי משה טולידאנו מחכמי מקנס.ראו: מן הגנזים יח, עמ' עד. 

 ספריו 
 עץ הדעת - ביאור על הש"ס
 עץ חיים - ביאור על ארבעה טורים
 חק ומשפט - יצא לאור על ידי רבי רפאל ברוך טולידנו, פאס, תר"עספר חק ומשפט באתר היברובוקס

 הערות שוליים 

קטגוריה:רבנים מרוקאים
קטגוריה:יהודים מרוקאים
קטגוריה:מקנס: רבנים